Amfifilnost
Amfifilnost (grč. αμφις amphis = oba, obostrano + φιλíα - philia = ljubav, prijateljstvo) termin je za opisivanje hemijskih spojeva koji imaju i hidrofilna (voli vodu, polarna) i lipofilna (voli masnoću) svojstva. Takvi spojevi se nazivaju amfifilnim ili amfipatskim. Amfifilnost je široka osnova za istraživanja u hemiji i biohemiji, kao što je lipidni polimorfizam. Organski spojevi sa hidrofilnim grupama na oba kraja prolatne molekule se nazivaju bolaamfifilnim. Široko dostupne amfifilne supstance su sapuni i deterdženti.